b"\n_START_ARTICLE_\nArsita\n_START_SECTION_\nGeografi\n_START_PARAGRAPH_\nArsita ligger p\xc3\xa5 470 meters h\xc3\xb8yde i fjellene ved elven Fino, nord i Abruzzo. Landsbyen ligger p\xc3\xa5 \xc3\xb8stsiden av fjellet Gran Sasso, 36 km fra Teramo. I kommunens omr\xc3\xa5de finnes det flere pre-romerske ruiner som stammer fra det 8. \xc3\xa5rhundre f.Kr.. Romerske mynter, enkelte etasjer fra bygninger og sm\xc3\xa5 statuer fra kristendommens grunnleggelse er blant ruinene som finnes i Arsita.\n_START_SECTION_\nHistorie\n_START_PARAGRAPH_\nArsita ble bygget i senmiddelalderen rundt et befestet slott som ble kalt Castello Bacucco, og som til \xc3\xa5 begynne med tilh\xc3\xb8rte greven av Chieti. Senere var det munkene i Montecassino som tok kontroll over slottet, f\xc3\xb8r Casa d'Este til slutt oppholdt seg der. Frem til 1905 var landsbyen kjent som Bacucco, oppkalt etter slottet i omr\xc3\xa5det. Landsbyen ble i 1853 solgt til Margaret av \xc3\x98sterrike. Andre historikere mener at Bacucco fikk sitt navn etter det latinske ordet for guden Bacchus. _NEWLINE_I det 12. \xc3\xa5rhundre l\xc3\xa5 landsbyen i hendene til den regjerende Acquaviva-familien. I 1806 kom omr\xc3\xa5det under styret til nabobyen Penne. I Napoleonstiden kontrollerte en rekke brigander territoriet i og rundt Arsita. Enkelte trefninger fant sted i denne perioden.   _NEWLINE_Tidlig p\xc3\xa5 1800-tallet ble det sagt at vannet fra en kilde i dette omr\xc3\xa5det hadde en helbredende effekt.\n_START_SECTION_\nH\xc3\xb8ytider og viktige dager\n_START_PARAGRAPH_\nI fellesskap med landsbyene Cermignano, Tossicia og Bisenti feirer innbyggerne i Arsita et festm\xc3\xa5ltid for St. Antonio Abate 17. januar hvert \xc3\xa5r. En annen festival finner sted n\xc3\xa5r byfolket er kledd i kostymer som representerer \xc3\xa5rets tolv m\xc3\xa5neder."